recursal/SuperWikiNEXT-32B huggingface dataset:
**Զարեհ Սամսոնի Մելիք-Շահնազարյանց** (1903, Շուշի, Ելիզավետպոլի նահանգ, Ռուսական կայսրություն - 1992, Երևան, Հայաստան), հայ վրիժառու, քաղաքական գործիչ, Նեմեսիս գործողության մասնակից։

Կենսագրություն
--------------

Շարեհ Մելիք-Շահնազարյանցը ծնվել է Շուշիում, երկաթուղային ինժեներ, կապիտան Սամսոն Մելիք-Շահնազարյանցի ընտանիքում։ Սերվում է Մելիք-Շահնազարյանների մելիքական տոհմից։ 1920-ական թվականներին Արցախի ժամանակավոր կառավարության բանակում ծառայության է անցել, մարտական պարգևները հանձնել են անձամբ գեներալ Դրոն ու սպարապետ Գարեգին Նժդեհը։ 1990-ականներին մասնակցել է Արցախյան շարժմանը։

Նեմեսիս գործողություն
---------------------

1922 թվականի հուլիսի 25-ին Նեմեսիս գործողության շրջանակներում Թիֆլիսում Պետրոս Տեր-Պողոսյանը և Արտաշես Գևորգյանը սպանում են Թուրքիայի ռազմածովային ուժերի նախկին նախարար Ջեմալ փաշային, որին դաժանության համար «մսագործ» էին անվանում։ Այդ գործողությանը մասնակցում են նաև Ստեփան Ծաղիկյանը և Զարեհ Մելիք-Շահնազարյանցը։

Մահացել է 1992 թվականին, Հուղարկավորությանը ներկա են եղել միայն ամենամտերիմ մարդիկ։

Ընտանիքը
--------

* Պապը՝ Հովսեփ Մելիք-Շահնազարյանց.
* հայրը՝ Սամսոն Մելիք-Շահնազարյանց - երկաթուղային ինժեներ, կապիտան.
* հորեղբայրը՝ Միքայել Մելիք-Շահնազարյանց - գնդապետ.
* որդին՝ Աշոտ Մելիք-Շահնազարյան - դիվանագետ.
* թոռը՝ Արսեն Մելիք-Շահնազարյան - լրագրող, միջազգայնագետ։

Ծանոթագրություններ
------------------

1. 1 2 3 4  ЗАРЭ МЕЛИК-ШАХНАЗАРОВ: ЗАПИСКИ КАРАБАХСКОГО СОЛДАТА
2. ↑  Հարավային Կովկասի պատմությունը՝ Մելիք-Շահնազարովների տոհմի պատմության միջոցով
3. ↑  Ղարաբաղյան շարժման սկիզբը և «Ղարաբաղ» կոմիտեի կազմավորումը.

Արտաքին հղումներ
----------------

* Զարեհ Մելիք-Շահնազարյանը՝ 1920 թ. Շուշիի հայերի ջարդերի մասին
* Ղարաբաղյան շարժման սկիզբը և «Ղարաբաղ» կոմիտեի կազմավորումը.
* Հարավային Կովկասի պատմությունը՝ Մելիք-Շահնազարովների տոհմի պատմության միջոցով
**Ծաղիկ ձյան վրա** (վրաց.՝ ყვავილი თოვლზე, *Ղվավիլի թովլզե*), 1959 թվականին «Վրացֆիլմ» կինոստուդիայում նկարահանված գեղարվեստական ֆիլմ՝ երաժշտական կատակերգություն։

Սյուժե
------

Կախաբեր Կախաբերիձեն ավարտել է ինստիտուտն ու պատրաստվում է մեկնել գյուղ՝ աշխատելու որպես անասնաբույժ, սակայն սիրահարվում է էստրադային երգչուհի Նելլի Ջանդիերիին և մնում քաղաքում։ Կախաբերը դառնում է Նելլի ու նրա չորս քույրերի երաժշտական խմբի ադմինիստրատոր։

Կախաբերը չի էլ նկատում, որ Նելլին ու նրա քույրերը բացահայտ ծաղրում են իրեն, և շարունակում է փութաջան աշխատել նրանց համար։ Հայտնի չէ, թե որքան կշարունակվեր դա, եթե Կախաբերը չհանդիպեր դերձակուհի Ցիցինոյին, ով եկել է մասնակցելու դահուկավազքի մրցումներին։ Այս ծանոթությունը Կախաբերին ստիպում է հասկանալ, որ Նելլին իրեն չի սիրում, և նրա հանդեպ տածած իր զգացմունքն էլ արդեն մարել է։

Կախաբերը վերադառնում է անասնաբույժի իր աշխատանքին։ Ցիցինոն պարտվում է մրցության ժամանակ, սակայն ցանկացած մրցանակից ավելի կարևոր է երջանկություն բերող այն ալ ծաղիկը, որ Կախաբերը քաղել էր լեռներում։

Դերերում
--------

* Լևան Անտաձե - *Կախաբեր Կախաբերիձե*
* Ջուլիետա Վաշակմաձե - *Ցիցինո*
* Նատաշա Կոբախիձե - *Նելլի Ջանդիերի*
* Գեորգի Գաբելաշվիլի
* Կոտե Դաուշվիլի
* Բուխուտի Զաքարիաձե
* Իրակլի Նիժարաձե
* Ալեքսանդր Օմիաձե
* Մեգի Ցուլուկիձե
* Ռեզո Խոբուա

Ծանոթագրություններ
------------------

1. ↑  «Ծաղիկ ձյան վրա» ֆիլմը kino-teatr.ru կայքում

Արտաքին հղումներ
----------------

* «Ծաղիկ ձյան վրա» Արխիվացված 2015-09-24 Wayback Machine ֆիլմը «Վրաց ազգային կինեմատոգրաֆի» կայքում (անգլ.)(վրաց.)
* «Ծաղիկ ձյան վրա» ֆիլմը kino-teatr.ru կայքում
* «Ծաղիկ ձյան վրա» ֆիլմը kinopoisk.ru կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |
**«Համբուրգի նավահանգստի թատրոն»** (գերմ.՝ Das Theater im Hafen Hamburg), թատրոն, որ գտնվում է Համբուրգի քաղաքային նավահանգստում (Գերմանիա)։

Պատմություն
-----------

Թատրոնի շենքը կառուցվել է 1994 թվականին, Ստյուլկեն նավաշինարանի տեղում։ Շենքը կառուցվել է ընդամենը 8 ամսում` հատուկ «Ընկերը» մյուզիքլը բեմադրելու համար։ Այսպիսով թատրոնն ստացել է համապատասխան *«Ընկեր» երաժշտական թատրոն* անվանումը (գերմ.՝ Buddy Musicaltheater): Հանդիսասրահն ի սկզբանե նախատեսված էր 1500 հոգու համար։ Շինարարությունն արժեցել է 15 միլիոն գերմանական մարկ։ 
2001 թվականի ապրիլին թատրոնի սեփականատերն է դարձել «Stage Entertainment Germany»-ն։ Այն վերակառուցել է թատրոնի շենքը, ձևափոխել է բեմը, հանդիսասրահն ու նախասրահը։ Ապակե դիմային հատվածում տեղակայվել է 600 քմ տարածք զբաղեցնող ռեստորան, որը կարող էր տեղավորել 220 մարդ։ Այստեղից տեսարան է բացվում դեպի Էլբա գետն ու Համբուրգի կենտրոն։ Նախասրահի ու ռեստորանի պատերին կազմակերպվել է նկարների ցուցահանդես, իսկ բացօթյա համալիրում տեղակայված են Նիկի դե սեն-Ֆալի երկու քանդակները։ Սրահն ընդալնվել է և կարող է տեղավորել մինչև 2030 հանդիսական։ Թատրոնն ստացել է նոր անվանում` կոչվելով Համբուրգի նավահանգստի թատրոն։

2013 թվական, հունիս. «Թատրոն Էլբայի վրա» (ձախից, կառուցվում է) և «Համբուրգի նավահանգստի թատրոն» (աջից):
Այս բոլոր հիմնանորոգումները թատրոնում հարմարեցվել են «Առյուծ արքա» մյուզիքլի գերմանական պրեմիերայի համար, որի առաջնախաղը տեղի է ունեցել 2001 թվականի դեկտեմբերի 2-ին։ Բեմադրությունը ցուցադրվում է արդեն 13 տարի, ինչը թույլատրում է Գերմանիայում տարբեր թատերական ռեկորդներ սահմանել։ 2014 թվականի հոկտեմբերին «Առյուծ արքա»-ն դիտել է 10 միլիոն հանդիսատես։
Նոյեմբերի 10-ին թատրոնի կողքին «հարևան» է հայտնվում. «Stage Entertainment Germany»-ը կառուցել է «Թատրոն Էլբայի վրա», որն առաջին թատրոնն էր, որ կազմակերպությունը կառուցել էր «զրոյից».

Ներկայացումներ
--------------

| **Բացման ամսաթիվ** | **Փակման ամսաթիվ** | **Բեմադրություն** | **Ժանր** | **Նշումներ** |
| --- | --- | --- | --- | --- |
| 16.12.1994 | 07.04.2001 | «Ընկերը» | մյուզիքլ |  |
| 02.12.2001 | վարձույթ | «Առյուծ արքա» | մյուզիքլ | Գերմանական առաջնախաղ
  |
|

Տեխնիկական տվյալներ
-------------------

* Թատրոնը տեղավորում է 2030 հանդիսատես (1406 պարտերում և 624 պատշգամբում),
* Բեմի մակերեսը 270 քմ է,
* Բեմի մուտքի լայնությունը 14,5 մետր է, բարձրությունը` 7 մետր։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Attendance record in Hamburg for The Lion King(չաշխատող հղում)
2. ↑  Spektakulare Eroffnung Stage Theater an der Elbe Արխիվացված 2015-01-19 Wayback Machine

Գրականություն
-------------

* Der König der Löwen, Das Musical im Hamburger Hafen — Hamburg: Hafentheater Produktionsgesellschaft mbH (Hrsg.), 2006.

Արտաքին հղումներ
----------------

* Թատրոնի պաշտոնական էջ Արխիվացված 2016-09-01 Wayback Machine (գերմ.)

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Համբուրգի նավահանգստի թատրոն** կատեգորիայում։ |
**Ազնիվ Գրիգորի Կասպարյան** (բուլղար․՝ Азнив Каспарян), բուլղարահայ գիտնական, մաթեմատիկոս, Բուլղարիայի մայր բուհի՝ Սոֆիայի համալսարանի պրոֆեսոր։

Կենսագրություն
--------------

Ազնիվ Կասպարյանը 1984 թվականին ավարտել է Սոֆիայի համալսարանի մաթեմատիկայի և մեխանիկայի ֆակուլտետը, իսկ 1993 թվականին մեկնել է Ամերիկայի Միացյալ Նահանգներ՝ ուսումնառությունը շարունակելու նպատակով։ Այնտեղ ընդունվել է Յուտայի համալսարանի մաթեմատիկայի ֆակուլտետը՝ ստանալով ասպիրանտի գիտական աստիճան։ ԱՄՆ-ում ուսումն ավարտելուց հետո վերադարձել է Բուլղարիա։

1989 թվականին սկսել է աշխատել Սոֆիայի համալսարանում՝ որպես ասիստենտ, իսկ արդեն 2001 թվականին վերջինս ընտրվում է դոցենտ։ 2012 թվականից՝ նույն համալսարանի մաթեմատիկայի և ինֆորմատիկայի ֆակուլտետի պրոֆեսոր։ Ներկայումս ծավալում է գիտական գործունեություն, ունի հեղինակային բազմաթիվ գիտական աշխատություններ նվիրված հանրահաշվին, անալիտիկ մաթեմատիկային և ֆիզիկային։

Տիրապետում է բուլղարերեն և անգլերեն լեզուներին։

Ծանոթագրություններ
------------------

1. ↑  «Faculty - Azniv Kasparian». *store.fmi.uni-sofia.bg*. Վերցված է 2018 թ․ դեկտեմբերի 30-ին.
2. ↑  Riemann Hypothesis Analogue for locally finite modules over the absolute Galois group of a finite field (with I. Marinov), arXiv:1608.05328v1 math.AG 18 Aug 2016.
3. ↑  Mac Williams identities for linear codes as Riemann-Roch conditions (with I. Marinov), Proceedings of Fifteenth Workshop on Algebraic and Combinatorial Coding Theory (ACCT 2016), Electronic Notes in Discrete Mathematics, Elsevier, 2016.

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | LCCN: n90709722 · VIAF: 4100383 · WorldCat VIAF: 4100383 |

 |
«**Անմահ երգը**» (ռուս.՝ «Бессмертная песня»), 1957 թվականի խորհրդային գեղարվեստական ֆիլմ-դրամա, որն ստեղծվել է «Լենֆիլմ» կինոստուդիայում։ Ֆիլմը նկարահանել է ռեժիսոր Մատվեյ Վոլոդարսկին։ Ֆիլմի սցենարը գրվել է գրող Վիկտոր Ավդեևի համանուն պատմվածքի հիման վրա։ Ֆիլմի նկարահանումներն անցկացվել են Սլավյանսկայա ստանիցայում (1958 թվականից՝ Կուբանի Սլավյանսկ քաղաք)։

Սյուժե
------

Ֆիլմի գործողություններն սկսվում են 1920 թվականին։ Կարմիրբանակային Յուսալովը վիրավորվել է քաղաքացիական պատերազմի ժամանակ։ Նա գնում է Կուբանի ստանիցաներից մեկը։ Այնտեղ նա փորձում է կազմակերպել ինքնագործունեություն։ Յուսալովին հաջողվում է ստանիցայում երաժշտական դպրոց կազմակերպել, նրա ղեկավարությամբ աշակերտները սովորում են «Ինտերնացիոնալը» և բեմադրում առաջին հեղափոխական ներկայացումը։ Սակայն Յուսալովի ջանքերը աննկատ չեն մնում, առաջին հերթին՝ նրա թշնամիների կողմից։ Կուլակները ատում են Յուսալովին, ուստի նրանք սպանում են նրան։

Հետագայում ֆիլմի գործողությունները տեղափոխվում են տարիներ անց, մոտավորապես այն ժամանակ, երբ ֆիլմը նկարահանվել է, այսինքն՝ 1950-ականներին։ Ստանիցայում, որտեղ սպանվել է կարմիրբանակայինը, նոր երաժշտական դպրոց են կառուցում, որը կոչվում է սպանված հերոսի անունով։

Դերերում
--------

* Ֆեոդոր Շմակով – *Յուսալով*
* Գալինա Կարելինա – *կազակուհի*
* Արկադի Տրուսով – *Օպանաս Մարտինիչ*
* Նինա Դրոբիշևա – *Մարիա*
* Բորիս Կոկովկին – *եկեղեցական երգչախմբի ռեգենտ*
* Նիկոլայ Կուզմին – *զինվոր*
* Ֆեոդոր Ֆեդորովսկի – *նավաստի*
* Վյաչեսլավ Վորոնին – *Շապովալենկո*
* Վիկտոր Բրից – *Սաշկո*
* Վլադիմիր Վոլչիկ – *երաժշտության ուսուցիչ*
* Բորիս Մուրավյով – *քարտուղար*
* Նիկոլայ Գավրիլով – *զինվոր բուդյոնովկայով*
* Լյուբով Մալինովսկայա – *ստանիցայի բնակչուհի*
* Վիկտոր Խարիտոնով – *գիմնազիստ*
* Ալիսա Ֆրեյնդլիխ – *գիմնազիստ*

Նկարահանող խումբ
----------------

* Սցենարի հեղինակ՝ Ալեքսեյ Լեոնտև
* Ռեժիսոր՝ Մատվեյ Վոլոդարսկի
* Օպերատոր՝ Վյաչեսլավ Ֆաստովիչ

Տեխնիկական տվյալներ
-------------------

* ԽՍՀՄ, 1957
* Լենինգրադ, «Լենֆիլմ»
* Դրամա
* Բնօրինակ լեզու՝ ռուսերեն

Ծանոթագրություններ
------------------

1. ↑  «Անմահ երգը» ֆիլմը *kino-teatr.ru* կայքում
2. ↑  «Անմահ երգը» ֆիլմը *kinopoisk.ru* կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ČSFD · Internet Movie Database |

 |
Անվան այլ կիրառումների համար տե՛ս՝ Կոն (այլ կիրառումներ)
Կոն
**Կոն**, երկրաչափական մարմին, որը սահմանափակված է կոնային մակերևույթով և {\displaystyle L} շրջանագծի եզերած շրջանով։

Լայն իմաստով կոն ասելով հասկանում ենք այնպիսի մարմին, որի մակերևույթը ստացվում է հետևյալ կերպ։ Վերցվում է կամայական հարթ, փակ, առանց ինքնահատումներիր {\displaystyle L} կոր և նրա հարթությունից դուրս գտնվող կամայական {\displaystyle S} կետ։ {\displaystyle L} կորն անվանում են կոնի ուղղորդ, նրանով սահմանափակվող պատկերը՝ կոնի հիմք, իսկ {\displaystyle S} կետը՝ կոնի գագաթ։ Կոնի {\displaystyle S} գագաթը նրա {\displaystyle L} ուղղորդի կետերի հատ միացնող հատվածները կոչվում են կոնի ծնորդներ։ Նրանք լցնում են կոնի կողմանյին մակերևույթը։ Եթե կոնի կողմնային մակերևույթը կտրենք ծնորդով, ապա այն հնարավոր կլինի փռել հարթության վրա։ Ուղիղ շրջանագծային կոնի փռվածքը կլինի շրջանային սեկտոր, որի շառավիղը հավասար կլինի կոնի ծնորդի երկարությանը։

Կոնի մակերևույթի մակերեսը
-------------------------

Հատած կոն
Կոնի կողմնային մակերևույթը կարելի է փռել հարթության վրա՝ այն կտրելով ծնորդներից մեկի երկայնքով։ Կոնի կողմնային մակերևույթի փռվածքը շրջանային սեկտոր է, որի շառավիղը հավասար է կոնի ծնորդին, իսկ սեկտորի աղեղի երկարությունը՝ կոնի հիմքի շրջանագծի երկարությանը։

* *Որպես կոնի կողմնային մակերևույթի մակերես ընդունվում է նրա փռվածքի մակերեսը*։

{\displaystyle S}կ {\displaystyle ={\frac {\pi l^{2}}{360}}\*\alpha }, որտեղ {\displaystyle \alpha }-ն փռվածքով ստեղծված աղեղի աստիճանային չափն է։

{\displaystyle S}կ {\displaystyle =\pi rl}, քանի որ {\displaystyle \alpha ={\frac {360r}{l}}}:

* *Կոնի կողմնային մակերևույթի մակերեսը հավասար է հիմքի շրջանագծի երկարության կեսի և ծնորդի արտադրյալին։*
* *Կոնի լրիվ մակերևույթի մակերես կոչվում է նրա կողմնային մակերևույթի մակերեսի և հիմքի մակերեսի գումարը։*

{\displaystyle S}լ {\displaystyle =\pi r(l+r)}

* Կոնի ծավալը հավասար է հիմքի մակերեսի և բարձրության արտադրյալի մեկ երրորդին։

{\displaystyle V={\frac {1}{3}}S\_{h}\*h}

Ուղիղ հատած կոն

Հատած կոն
---------

* Կոնն իր առանցքին ուղղահայաց հարթությամբ հատելիս տրոհվում է կոնի և հատած կոնի։ Սկզբնական կոնի հիմքը և հատույթում առաջացած շրջանը կոչվում են հատած կոնի հիմքեր, իսկ նրանց կենտրոնները միացնող հատվածը` հատած կոնի բարձրություն։
* Կոնի ծնորդների այն հատվածները, որոնք ընկած են հիմքերի միջև, կոչվում են հատած կոնի ծնորդներ։
* Կոնական մակերևույթի այն մասը, որը սահմանափակում է հատած կոնը, կոչվում է հատած կոնի կողմնային մակերևույթ։
* Հատած կոնի կողմնային մակերևույթի մակերեսը` {\displaystyle S=\pi (R+R\_{1})l}, որտեղ {\displaystyle l}-ը հատած կոնի ծնորդն է, իսկ {\displaystyle R}-ը և {\displaystyle R\_{1}}-ը՝ հիմքերի շառավիղները։
* {\displaystyle H} բարձրությամբ և {\displaystyle R\_{1}} ու {\displaystyle R\_{2}} հիմքերի շառավիղներով հատած կոնի ծավալը հաշվվում է հետևյալ բանաձևով.

{\displaystyle {\frac {1}{3}}\pi h(r^{2}+r\_{1}^{2}+rr\_{1})}

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Լ.Ս.Աթանեսյան, երկրաչափություն 10 դասագիրք

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 5, էջ 563)։*  |
Անվան այլ կիրառումների համար տե՛ս՝ Գլան (այլ կիրառումներ)
**Գլան**, պտտական մարմին, որը ստացվում է, եթե ուղղանկյունը պտտենք նրա կողմերից մեկի (այդ կողմը պարունակող ուղղի) շուրջը։

հ–գլանի բարձրություն, r–հիմքի շառավիղ։

Ծանոթություն
------------

Մենք ուսումնասիրելու ենք միայն «ուղիղ շրջանային գլանը»։ Նրա մակերևույթը կազմված է երկու հիմքերից և կողմնային մակերևույթից։ Ուղիղ շրջանային գլանի հիմքերը երկու հավասար շրջաններ են, որոնք տեղադրված են զուգահեռ հարթություններում այնպես, որ նրանց կենտրոններով անցնող ուղիղը ուղղահայաց է այդ հարթություններին։ Այդ ուղիղը կոչվում է գլանի առանցք։ Գլանի կողմնային մակերևույթը կազմում են նրա հիմքերին ուղղահայաց բոլոր այն հատվածները, որոնց ծայրերը պատկանում են հիմքերի շրջանագծերին։ Այդ հատվածները կոչվում են **գլանի ծնորդներ**, իսկ հիմքերի կենտրոնները միացնող հատվածը՝ **գլանի բարձրություն**։ Դրանք իրար հավասար հատվածներ են։ Ծնորդի երկարությունը հավասար է բարձրությանը։ Եթե գլանի կողմնային մակերևույթը կտրենք ծնորդով, նրա փռվածքը կլինի ուղղանկյուն, որի կողմերից մեկը հավասար է գլանի ծնորդին, իսկ մյուսը՝ գլանի հիմքի շրջանագծի երկարությանը։ Ուստի եթե h–ով նշանակենք գլանի բարձրությունը, իսկ r–ով՝ հիմքի շառավիղը, ապա գլանի կողմնային մակերևույթի մակերեսը՝

**S=2πrh**

իսկ լրիվ մակերևույթի մակերեսը՝

**S=2πrh+2πr^2\,**։

Գլանի հատույթները տարբեր հարթություններով
-----------------------------------------

### Հատկություն 1

Եթե հատող հարթությունն ուղղահայաց է գլանի առանցքին, ապա այն գլանի կողմնային մակերևույթը հատում է մի շրջանագծով, որը հավասար է **գլանի** հիմքի շրջանագծին։

#### Ապացույց

Այս փաստը անմիջապես բխում է տարածության մեջ զուգահեռ տեղափոխության այն հատկությունից, ըստ որի ցանկացած հարթություն անցնում է իրեն զուգահեռ հարթության կամ ինքն իրեն։ Դիցուք ß\_ն գլանը հատող և նրա հիմքին զուգահեռ հարթությունն է։ Գլանի առանցքի ուղղությամբ զուգահեռ տեղափոխությունը, որը համատեղում է ß հարթությունը գլանի հիմքի հարթության հետ, համատեղում է կողմնային մակերևույթի հատույթը հիմքի շրջանագծի հետ։

### Հատկություն 2

*Գլանի առանցքին զուգահեռ հարթությունը գլանը հատում է ուղղանկյունով (ենթադրվում է, որ այդ հարթության հեռավորությունը գլանի առանցքից փոքր է R–ից)։*

#### Ապացույց

Դիցուք {\displaystyle MN}–ը գլանի {\displaystyle OO\_{1}} առանցքին զուգահեռ a հարթության և գլանի հիմքի հատման գիծն է։ {\displaystyle M} և {\displaystyle N} կետերով տանելով գլանի {\displaystyle MM\_{1}} և {\displaystyle NN\_{1}} ծնորդները՝ կստանանք {\displaystyle MM\_{1}N\_{1}N} ուղղանկյունը, որի հարթությունը զուգահեռ է {\displaystyle OO\_{1}}–ին, որովհետև {\displaystyle MM\_{1}}||{\displaystyle OO\_{1}}։ Քանի որ {\displaystyle MN} և {\displaystyle OO\_{1}} խաչվող ուղիղներից մեկով({\displaystyle MN}–ով) անցնում է մյուսին զուգահեռ միայն մեկ հարթություն, ապա {\displaystyle MM\_{1}N\_{1}N} հարթությունը համընկնում է a հարթության հետ։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 3, էջ 92)։*  |
*Վիքիպեդիայում կան հոդվածներ Ենոքյան ազգանունով այլ մարդկանց մասին։*

**Մհեր Ենոքյան** (1975), հայ իրավագետ, գրող, հրապարակախոս, դատապարտված է ցմահ բանտարկության սպանության մեղադրանքով։

Կրթություն
----------

1993 թվականին ընդունվել է Երևանի Մխիթար Հերացու անվան պետական բժշկական համալսարան, որտեղ սովորել է մինչև 3-րդ կուրսը՝ 1996 թվականը։ Դատապարտվելու պատճառով ուսումը չի ավարտել։ 2018 թվականին 22 տարի բանտում գտնվող Մհեր Ենոքյանը պաշտպանել է «Օրինական ուժի մեջ մտած դատավճիռների վերանայում. տեսական ու պրակտիկ խնդիրներ» թեմայով դիպլոմային աշխատանքն՝ ավարտելով Հայ-ռուսական Սլավոնական համալսարանի իրավագիտության ֆակուլտետի հեռակա բաժինը։ Սա առաջին դեպքն է ոչ միայն Հայաստանում, այլև հետխորհրդային երկրներում, երբ ցմահ դատապարտյալն իրավաբան է դառնում։

Քրեական գործ
------------

Մհեր Ենոքյանը 1996 թվականին սպանության մեղադրանքով դատապարտվել է մահապատժի, ապա 2003 թվականին, երբ Հայաստանում վերացավ մահապատիժը, այն փոխարինվել է ցմահ ազատազրկմամբ։ Ըստ դատական վճռի, նա նույն թվականին առանձնակի դաժանությամբ սպանել է իր կուրսեցի Իոսիֆ Աղաջանովին։

Նա երբեք չի ընդունել իր մեղքն՝ ասելով, որ ընդամենը ներկա է եղել սպանությանը։ Մհեր Ենոքյանն ընդդեմ գլխավոր դատախազությանը գործով հերթական դատական նիստի ժամանակ հայտնել է․

|  |  |  |
| --- | --- | --- |
|  | Ցույց տվեք մեկ ապացույց, որ հիմնավորի իմ մեղքն ու ես կգնամ իմ խուցն՝ այնտեղ մնալով ցմահ։- 2015-06-15, Նուբարաշեն ՔԿՀ |  |

### Փախուստներ բանտից

2004 թվականի դեկտեմբերի 9-ին Մհեր Ենոքյանը և ցմահ դատապարտված մեկ այլ կալանավոր Սողոմոն Քոչարյանը փախուստի են դիմել Գորիս քրեակատարողական հիմնարկից։

2009 թվականի նոյեմբերին հայտնի դարձավ, որ նույն կալանավորները փախուստ են իրականացրել այս անգամ «Նուբարաշեն» քրեակատարողական հիմնարկից։

Ստեղծագործություններ
--------------------

Հեղինակ է չորս գրքի և մի քանի հոդվածների։ Նրա հեղինակած գրքերն են՝ «Ես զրուցում եմ քեզ հետ, Մարդ», «Խարան», «Սա կինո չէ» և «Դեպի ցմահ ազատություն»։

Ծանոթագրություններ
------------------

1. 1 2  «Ցմահ դատապարտյալ Մհեր Ենոքյանը դարձավ իրավագետ. Հայաստանում առաջին նախադեպն է (տեսանյութ)».
2. ↑  ««Դեպի ցմահ ազատություն». լույս տեսավ Մհեր Ենոքյանի չորրորդ գիրքը». Արխիվացված է օրիգինալից 2019-01-19-ին. Վերցված է 2019-01-11-ին.
3. 1 2  «Մարդասպանության համար ցմահ ազատազրկման դատապարտվածները փախել են բանտից». *Ազատություն Ռադիոկայան*. 2009 թ․ նոյեմբերի 28.
4. ↑  «Մհեր Ենոքյան կամ՝ մի ցմահ բանտարկյալի ճիչը».
5. ↑  «Դաժան սպանության համար դատապարտված Մհեր Ենոքյանի ներման դեմ ստորագրահավաքին մի քանի հարյուր բժիշկ է միացել».
6. ↑  «Հուսահատ քայլ. ինչո՞ւ դիմեցինք փախուստի».
7. ↑  «Մհեր Ենոքյանը երկրորդ գիրքն է գրել».
8. ↑  ««Խարան» գիրքը լույս աշխարհ բերողներն անցել են դժոխքի միջով (տեսանյութ)».
9. ↑  «Ցմահ բանտարկյալ Մհեր Ենոքյանի գրքի շնորհանդեսը կայացավ».
|  |
| --- |
| **Մեղու Դեսեպտորիա** |
|  |
|
| **Դասակարգում** |
| **Թագավորություն** | Կենդանիներ (Animalia) |
| **Տիպ/Բաժին** | Հոդվածոտանիներ (Arthropoda) |
| **Ենթատիպ** | Վեցոտանիներ (Hexapoda) |
| **Դաս** | Միջատներ (Insecta) |
| **Կարգ** | Թաղանթաթևեր (Hymenoptera) |
| **Ընտանիք** | Մեգախիլիդներ (Megachilidae) |
| **Ցեղ** | **Megachile** |
| **Տեսակ** | **Մեղու Դեսեպտորիա** *(M. deceptoria)* |
|
| **Միջազգային անվանում** |
| ***Megachile deceptoria***Perez, 1890 |

**Դեսեպտորիա (մեղու )** (լատին․՝ *Megachile deseptoria*), մեգախիլիդների ընտանիքին պատկանող միջատ, որը գրանցված է Հայաստանի Հանրապետության Կարմիր գրքում։

Նկարագրություն
--------------

12-13 մմ երկարությամբ միջին չափի մեղու է։ Սպիտակ մազիկներով ծածկված էգի երեսկալի եզրը ուղիղ է։ Գլխի գագաթն աչքերի հետևի հատվածում պատված է ցրված կետերով, փորիկի 1-2 տերգիտներն ունեն երկար բաց գույնի մազիկներ, 2-5 րդ տերգիտների եզրերը` կարճ մազիկներից կազմված զոլ և 6-րդը` կլորավուն սպիտակ թաղիքե պուտ։ Արուի 2-րդ տերգիտն ունի սպիտակ մազիկներով ծածկված կողային բծեր, իսկ կոպիտ քարթավոր 6-րդ տերգիտը՝ եռանկյունաձև կամ փոքր–ինչ կլորավուն կտրվածք։

Տարածվածություն
---------------

Տարածված է Հարավային Եվրոպայում, Հարավային Կովկասում և Միջին Ասիայում։ Հայաստանում հայտնի է Երևանից, Մուսալեռ գյուղի շրջակայքից (Արմավիրի մարզ) և «Խոսրովի անտառ» պետական արգելոցից։

Էկոլոգիա
--------

Ապրում են տարբեր տեսակի անապատներում և կիսաանապատներում, բլուրների քսերոֆիտ լանջերում, մարգագետիններում, անտառեզրերում և գետամերձ հովիտներում։

Միայնակ մեղուներ են, որոնց թռիչքը նկատվում է մայիսից մինչև օգոստոս, բնակալում են պատրաստի խոռոչներում, որտեղ սերունդը կերակրելու համար տերևների կտորներից պատրաստում են խորշեր։

Պահպանություն
-------------

Ոչ մեծ արեալով հազվագյուտ տեսակ է։ Բնության պահպանության միջազգային միության Կարմիր ցուցակի չափորոշիչներով գնահատվում է որպես խոցելի տեսակ։

Թվաքանակը մեծ չէ և հանդիպում են եզակի առանձնյակներ։ Թվաքանակի փոփոխության միտումները բացահայտված չեն։

Սպառնացող վտանգներից են հողերի հերկումը և միջատասպանների ոչ խելամիտ օգտագործումը։

Պահպանվում է «Խոսրովի անտառ» պետական արգելոցում։

Ծանոթագրություններ
------------------

1. 1 2 3 4  *Հայաստանի Կարմիր գիրք*. Երևան: Հայաստանի բնապահպանության նախարարություն. 2010. ISBN 978-99941-2-420-6.

|  |  |  |
| --- | --- | --- |
| 

|  |  |
| --- | --- |
|  ⛭   Տաքսոնոմիա | EOL · GBIF · iNaturalist · NCBI · ITIS TSN |

 |
Պապիկներ, ծնողական օր
**Պապիկներ** (բելառ.՝ Дзяды, ուկր՝. Діди, լեհ.՝ Dziady, լատ.՝. Ilgės) հիշատակի օրեր (ծնողական շաբաթներ) Բելառուսի և Ուկրաինայի, ինչպես նաև Բելառուսին սահմանակից ժողովուրդների ազգային օրացույցներում։ Օրերն անցկացվում են տարվա մեջ մի քանի անգամ(3-ից 6). դրանց օրերը և կարևորությունը առանձնացված են գավառներով։ Հավատալիքի համաձայն՝ այս օրերին մահացածները (պապիկները, հոգիները, ծնողները) գնում են իրենց տուն հիշատակի ընթրիքի, որը նույնպես կարող է անվանվել «պապիկներ»։

Ծիսակատարություն
----------------

Հիշատակի ծիսակատարությունները կատարվում են տարեկան մի քանի անգամ, միշտ անցկացվում են շաբաթ օրերին։ Սլավոնական ժողովուրդների մոտ այս ծեսերը ասոցացվում և նույնացվում են ծնողական շաբաթների հետ։ Դրա պատճառով էլ այս և այլ նման ծեսերի ծագումը քրիստոնեական կամ լեզվական ավանդույթներով որոշելը դժվար է։

Պապիկները տոնում էին իրենց տանը, սպասելով իրենց նախնիների հոգիների ժամանմանը, որոնք տարբերվում էին իրենց նվերներով, երբ գնում էին գերեզմանոց։

Կենտրոնական անտառուտում Պապիկները տոնում էին 2 օր(ուրբաթ և շաբաթ, այս դեպում անվանվում են պապիկների ուրբաթ և տատիկների շաբաթ, կամ ուղղակի տատիկներ և պապիկներ)։ Ուրբաթ օրը երեկոյան պատրաստում են պասուց ճաշեր, իսկ շաբաթ օրը ուտիսի ճաշ (փվածեղով, կաթնային ճաշերով) որպես նախաճաշ։

«Պապիկների» օրերի հիշատակի սնունդը պետք է լինի տաք, որպեսզի հոգիները իրենց համար պատրաստված ճաշի գոլորշիների մեջ ներթափանցեն։ Դնում են սեղաններին հավելյալ գդալներ՝ հանգուցյալների համար։ Հաճախ յուրաքանչյուր հանգուցյալի իր անունով են կոչում։

Ընդհանուր առմամբ, տարվա ընթացքում հիշատակի արարողությունները կատարվում են նմանատիպ սցենարներով, թեև յուրաքանչյուր ծիսակարգի համար կան առանձնահատկություններ (սեղանի վրա հատուկ ուտեստների, որոշակի քանակությամբ ուտեստների, արարողությունների անհրաժեշտություն և այլն)։

Բելառուսները և ուկրաինացիները, հատկապես, ընդունում են Դմիտրիվից առաջ շաբաթ օրը կայացած խնջույքը(Դմիտրիստյան շաբաթ)։

Ժողովրդի՝ իրենց նախնիների հիշատակի ծեսը գեղարվեստորեն նկարագրված է Ադամ Միցկևիչի «Պապիկներ» պոեմում։

Գրականություն
-------------

* *Վինոգրադովա Լ. Ն. Տոլստայա Ս. Մ.* Деды Արխիվացված 2016-10-30 Wayback Machine // Սլավոնական դիցաբանություն. Հանրագիտարանային բառարան. — Մ.: Էլլիս Լակ, 1995. — С. 155–156. — ISBN 5-7195-0057-X
* Պապիկներ/ Վինոգրադովա Լ. Ն. Տոլստայա Ս. Մ. // Սլավոնական անցյալ։ Հանրագիտարանային բառարան / Սլավոնական ինստիտուտ. — Մ. : միջազգ. հարաբերություններ, 1999. — էջ 45. — ISBN 5-7133-0982-7
* Народная демонология Полесья. Публикации текстов в записях 80-90-х гг. XX века /Ե. Լեվկիեվսկայա, Լ. Վինոգրադովա. — Litres, 2014. — Տ. 2 Մահացած մարդկանց դեմոնոլոգիա. — ISBN 5457526550
* *Տոլստայա Ս. Մ.* Լեհական ազգային օրացույց. — Մ.: Ինդրիկ, 2005. — 600 էջ. —. — ISBN 5-85759-300-X

Արտաքին հղումներ
----------------

* Деды в Беларуси Արխիվացված 2018-02-27 Wayback Machine (Գ. Է. Ադամովիչի գրքից. Սլավոնական ծես)
* *Օլեգ Կարպովիչ* Дзяды // Սովետական Բելառուս, 01.11.2003
* Осенние Деды в Беларуси (calend.ru)
* Деды Արխիվացված 2011-01-20 Wayback Machine // Սվարոգի տուն (pagan.ru)
* Дзяды. (Культура Беларуси) (youtube.com)
**Միխայիլ Սիմոնյան** (1986, Նովոսիբիրսկ, ՌԽՖՍՀ, ԽՍՀՄ), հայազգի ջութակահար։

Կենսագրություն
--------------

Ջութակ նվագել սովորել է հինգ տարեկանից։ 1999 թվականին, 13 տարեկանում, Սիմոնյանն իր առաջին ելույթն է ունեցել Նյու Յորքի Լինքոլն կենտրոնում՝ Ամերիկյան ռուս երիտասարդ արտիստների նվագախմբի (ARYO) հետ և Սանկտ Պետերբուրգի (Ռուսաստան) Մարիինյան թատրոնում՝ ARYO-ի և Մարիինյան երիտասարդական նվագախմբի համատեղ համերգում՝ կատարելով Կարոլ Շիմանովսկու Ջութակի թիվ 1 կոնցերտը։

Նա արժանացել է առաջին մրցանակների Սանկտ Պետերբուրգի համառուսաստանյան մրցույթում, ջութակահարների սիբիրյան մրցույթում, Մոսկվայում՝ Ազգային «Պրիզվանիե» մրցույթում և Նյու Յորքի *Salon de Virtuosi*-ում։

Միխայիլ Սիմոնյանը Եհուդի Մենուհինի հիմնադրամի մրցանակի դափնեկիր է, իսկ 2000 թվականին Սանկտ Պետերբուրգում ստացել է «Տարվա վիրտուոզ» մրցանակը։ 2003 թվականին Ձեռքբերումների ազգային ակադեմիան նրան ընտրել է կատարողական արվեստի ոլորտում մրցանակի թեկնածու։ 2005 թվականին նա արժանացել է բարձր մակարդակի ճանաչման, երբ ՌԴ նախագահ Վլադիմիր Պուտինն ընդունել է նրան Կրեմլում՝ նրան գնահատելով որպես Ռուսաստանի ամենահեռանկարային երիտասարդ երաժիշտներից մեկը։ 2008 թվականին Դասական ձայնագրությունների հիմնադրամը նրան շնորհել է «Երիտասարդ արտիստ» մրցանակը։

Միխայիլ Սիմոնյանի առաջնախաղը Լոնդոնի *Wigmore Hall*-ում կայացել է 2008 թվականի հոկտեմբերին։

Սիմոնյանը ելույթներ է ունեցել բազմաթիվ նվագախմբերի հետ, այդ թվում՝ Ռուսաստանի ազգային նվագախմբի, Կիրովի նվագախմբի, Մոսկվայի կամերային նվագախմբի, Կրեմլի կամերային նվագախմբի, Վիեննայի Թոնքյուստլերի նվագախմբի, Նովոսիբիրսկի ֆիլհարմոնիայի, Ցինցինատիի սիմֆոնիկ նվագախմբի, Նյու Ջերսիի սիմֆոնիկ նվագախմբի, «Մոսկվայի վիրտուոզներ» նվագախմբի հետ։

Նա աշխատել է այնպիսի անվանի դիրիժորների հետ, ինչպիսիք են Վալերի Գերգիևը, Միխայիլ Պլետնյովը, Կոնստանտին Օրբելյանը, Վլադիմիր Սպիվակովը, Առնոլդ Կացը, Քրիստիան Յարվին, Լեոն Բոտշտեյնը և Եհուդի Մենուհինը։

Միխայիլ Սիմոնյանը սովորել է Ֆիլադելֆիայի Քըրթիսի երաժշտական ինստիտուտում և շարունակում է աշխատել Վիկտոր Դանչենկոյի հետ։ Նա ապրում է Ֆիլադելֆիայում։

Միխայիլ Սիմոնյանը նվագում է 1769 թվականին Նեապոլում Ջուզեպե Գալյանոյի պատրաստած ջութակ։

Ծանոթագրություններ
------------------

1. 1 2  MAK (польск.)
2. 1 2 3 4 5 6 7  «Mikhail Simonyan | Music of Armenia». *musicofarmenia.com* (անգլերեն). Արխիվացված է օրիգինալից 2022 թ․ մայիսի 21-ին. Վերցված է 2022 թ․ հունիսի 19-ին.
3. ↑  «American Russian Young Artists Orchestra World Tour 2002». Արխիվացված է օրիգինալից 2020 թ․ հունվարի 26-ին. Վերցված է 2022 թ․ հունիսի 19-ին.
4. ↑  «"Auction Helps Create Music In Two Countries," 15 Minutes Magazine». Արխիվացված է օրիգինալից 2009 թ․ նոյեմբերի 5-ին. Վերցված է 2022 թ․ հունիսի 19-ին.
5. ↑  15th Anniversary of the American Russian Young Artists Orchestra (ARYO) "Dacha on the Green"

Արտաքին հղումներ
----------------

* Կենսագրությունը Deutsche Grammophon-ից Արխիվացված 2012-12-16 Wayback Machine

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | MusicBrainz |
|  |
| Բառարաններ և հանրագիտարաններ | Արմենիապեդիա |
|  |
| Չափորոշչային վերահսկողություն | GND: 139964967 · ISNI: 0000000360427551 · LCCN: no2011192043 · NKC: xx0161032 · VIAF: 220559359 · WorldCat VIAF: 220559359 |

 |
**«Գայլուկը մարդկանց մեջ»** (ռուս.՝ «Волчонок среди людей»), 1988 թվականի խորհրդային ֆիլմ, որը նկարահանել է ռեժիսոր Տալգատ Տեմենովը։

Սյուժե
------

Տասը տարեկան Սամատն ապրում է հեռավոր գյուղում՝ տատի մոտ։ Մի անգամ նա լեռներում գտնում է գայլի ձագ և բերում տուն՝ թաքցնելով տատից։ Միևնույն ժամանակ որսորդ Ասանբեկը, որն սպանել է գայլին և նրա ձագին համարում է իր որսը. վերջինիս նա փնտրում է խրտվիլակ պատրաստելու համար։ Սամատը, վախենալով, որ գայլուկի տեղը կբացահայտվի, նրան տանում է սարեր, բայց տղային սովոր գայլը չի ցանկանում հեռանալ։ Ասանբեկը գտնում է նրանց, փորձում է տղայից խլել գայլի ձագին, և Սամատը, դիմադրելով նրան, ընկնում է լեռնային գետը։ Ասանբեկը հասցնում է փրկել նրան, բայց երբ Սամատն ապաքինվում է, սկսում է փնտրել իր գայլուկին։

Դերերում
--------

* Այկին Կալիկով - Սամատ
* Նուրժուման Իխտիմբաև - Ասանբեկ
* Բոտագոզ Նուրլիբաևա - Մարջան
* Բիքեն Ռիմովա - Ալտին ապա
* Երբոլատ Օսպանկուլով - Գիլի-Գիլի
* Կալամպիր Այսանգալիևա - Սամատի մայրը
* Գուլժամալ Կազակբաևա - Մարջանի մայրը
* Ալեքսանդր Կորժենկով - էպիզոդ
* Լարիսա Շահվորոստովա - էպիզոդ

Նկարահանող խումբ
----------------

* Ռեժիսոր՝ Տալգատ Տեմենով
* Սցենարի հեղինակներ՝ Բայան Սարիգուլով, Տալգատ Տեմենով
* Օպերատոր՝ Գեորգի Գիդտ
* Կոմպոզիտոր՝ Տուլեգեն Մուհամեջանով
* Նկարիչ՝ Վլադիմիր Տրապեզնիկով

Քննադատություն
--------------

> 
> 
> Երեխաների հանդեպ պատասխանատվությունը զգացել են «Գայլուկը մարդկանց մեջ» ֆիլմի ստեղծողները, որը նկարահանվել է Մոսֆիլմի «Յունոստ» ասոցիացիայում։ Ֆիլմի վրա աշխատանքներին մասնակցել է նաև ասոցիացիայի գեղարվեստական ղեկավար Ռոլան Բիկովը։ Այս ֆիլմն անսպասելի երևույթ է ժամանակակից մանկական կինոյի համար։ Կարելի է ասել, որ ժապավենը վերադարձ է մանկական կինոյի հին, բարի ավանդույթներին։
> 
> 
> 
> *Բնօրինակ տեքստ* (ռուս.)  
> 
> *Ответственность перед детьми ощущали создатели фильма «Волчонок среди людей», снятого в мосфильмовском объединении «Юность». В работе над картиной принимает участие и художественный руководитель объединения Ролан Быков. Эта картина — неожиданное явление для современного детского кино. Можно сказать, что лента — возвращение к старым, добрым традициям детского кино.*
> 
> 
> — «Սովետսկի էկրան», № 4, 1989
> 
>

Փառատոններ և մրցանակներ
-----------------------

* «Լուկաս» մանկական կինոյի ХV միջազգային կինոփառատոնի «Լուկաս» գլխավոր մրցանակ (Մայնի Ֆրանկֆուրտ, Գերմանիա, 1989),
* Ջիֆոնիի մանկական ֆիլմերի միջազգային կինոփառատոնի ժյուրիի մրցանակ և արծաթե մեդալ (Ջիֆոնի, Իտալիա, 1989),
* Լիսաբոնի միջազգային կինոփառատոնի ժյուրիի հատուկ մրցանակ «Լավագույն ռեժիսորական դեբյուտի համար» (1990)։

Ծանոթագրություններ
------------------

1. ↑  «Գայլուկը մարդկանց մոտ» ֆիլմը *kino-teatr.ru* կայքում
2. ↑  «Գայլուկը մարդկանց մեջ» ֆիլմը *kinopoisk.ru* կայքում

Գրականություն
-------------

* Маленький мальчик и маленький волк // «Советский экран», № 4, 1989. — стр. 5
* Волчонок среди людей // Домашняя синематека: отечественное кино 1918—1996. — М.: Дубль-Д, 1996. — 520 с. — стр. 73

Արտաքին հղումներ
----------------

* «Գայլուկը մարդկանց մեջ» // Мосфильм

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AlloCiné · Internet Movie Database |

 |
**Սևակ Սուրիկի Աղաջանյան** (հուլիսի 9, 1975(1975-07-09), Կիրովական, Հայկական ԽՍՀ, ԽՍՀՄ), արցախցի ռազմական և քաղաքական գործիչ, Արցախի Հանրապետության Ազգային ժողովի «Միասնական Հայրենիք» կուսակցության պատգամավոր։

Կենսագրություն
--------------

Սևակ Աղաջանյանը ծնվել է 1975 թվականի հուլիսի 9-ին, Հայաստանի Կիրովական քաղաքում։ Այնուհետև տեղափոխվել և բնակվել է Արցախի Հանրապետության Մարտունու շրջանի Սպիտակաշեն գյուղում։ 1992 թվականին ավարտել է գյուղի միջնակարգ դպրոցը։

1992-1994 թվականներին մասնակցել է Արցախյան ազատամարտին։ 1995 թվականին Սևակ Աղաջանյանին շնորհվել է սպայի կոչում։ Նա մինչև 2019 թվականը զբաղեցրել է տարբեր պաշտոններ։

2006 թվականին ավարտել է Երևանի Մեսրոպ Մաշտոց համալսարանի «Իրավագիտություն» բաժինը։

2019 թվականին նշանակվել է զորամասի հրամանատարի սոցիալ-իրավական աշխատանքների գծով օգնական։ Մայորի կոչումով անցել է զինվորական կենսաթոշակի և զորացրվել Հայաստանի զինված ուժերի պահեստազոր։

2020 թվականի մարտի 31-ի խորհրդարանական ընտրություններում «Միասնական Հայրենիք» կուսակցության համամասնական ցուցակով ընտրվել է Արցախի Հանրապետության 7-րդ գումարման Ազգային ժողովի պատգամավոր։

Ամուսնացած է, ունի երկու զավակ։

Ծանոթագրություններ
------------------

1. ↑  ԱՂԱՋԱՆՅԱՆ ՍԵՎԱԿ ՍՈՒՐԻԿԻ
2. ↑  «ԸՆՏՐԱԿԱՆ ՑՈՒՑԱԿ «Միասնական հայրենիք» կուսակցության (ՄՀաԿ) պատգամավորի թեկնածուների» (PDF). Արխիվացված է օրիգինալից (PDF) 2023 թ․ օգոստոսի 9-ին. Վերցված է 2023 թ․ օգոստոսի 15-ին.

Արտաքին հղումներ
----------------

* ԽՈՐՀՐԴԱՐԱՆԱԿԱՆ ԳՈՐԾՈՒՆԵՈՒԹՅՈՒՆ
**Բորիս Ազարով** (ուկրաիներեն՝ Азаров Борис Іванович, հուլիսի 19, 1940(1940-07-19), Սիմֆերոպոլ, ՌԽՖՍՀ, ԽՍՀՄ - փետրվարի 15, 2013(2013-02-15), Սիմֆերոպոլ, Ուկրաինա), ուկրաինացի և խորհրդային ռեժիսոր և դերասան։ ՈւԽՍՀ արվեստի վաստակավոր գործիչ։ Եղել է Ղրիմի Ինքնավար Հանրապետության մրցանակի դափնեկիր, Ղրիմի ակադեմիական տիկնիկային թատրոնի գեղարվեստական ղեկավար։

Կենսագրություն
--------------

1975 թվականին ավարտել է Կրասնոդարի մշակույթի պետական ինստիտուտը։

1959 թվականից աշխատել է Ղրիմի ակադեմիական տիկնիկային թատրոնում որպես բեմի աշխատող և լուսավորող, 1962 թվականից եղել է դերասան, 1978-2013 թվականներին` գլխավոր ռեժիսոր, իսկ 1998 թվականից` գեղարվեստական ղեկավար։

Բորիս Ազարովը եղել է Տիկնիկային թատրոնի գործիչների միջազգային միության (UNIMA) և Ուկրաինայի արվեստների ակադեմիայի նախագահությանը կից տիկնիկային թատրոնների աշխատանքի խորհրդի անդամ։

Չորս տարիների ընթացքում Բորիս Ազարովը ղեկավարել է Եվրոպայի տիկնիկավարների միջազգային ժյուրին։ Մշակույթի զարգացման գործում ունեցած ավանդի և տիկնիկային և թատերական արվեստի ոլորտում ունեցած ձեռքբերումների համար արժանացել է մի շարք պարգևների։ Մահացել է ծանր հիվանդությունից։

Տիկնիկային բեմադրություններ
---------------------------

Բացահայտում-ներկայացումներ են դարձել «Անագե տոկուն զինվորիկը», «Քամիներ փնտրիր դաշնում», «Աստղային տղան» (1985), «Տիկնիկների դիմակահանդես» (1995) բեմադրությունները։ Առաջինն է եղել Ուկրաինայի տիկնիկային թատրոնում, որ բեմադրել է «Չայկովսկու հեքիաթները» բալետը և օպերան։

Բ. Ազարովի և Վ. Կուրենկովայի «Աքլոր և Կո» ներկայացումը մրցանակների է արժանացել է «Թատրոնը ճամպրուկում» 11-րդ միջազգային փառատոնի 3 անվանակարգերում (Լեհաստան, Լոմժա քաղաք, 1998)։

Մրցանակներ
----------

* Երրորդ աստիճանի ծառայությունների համար շքանշանի ասպետ։

Ծանոթագրություններ
------------------

1. ↑  Указ Президент України від 28 серпня 2009 року № 688/2009 «Про нагородження працівників культури і мистецтв Автономної Республіки Крим»

Արտաքին հղումներ
----------------

* Некролог

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Ժամանակակից Ուկրաինայի |

 |
**Սերգի Ռադոնեժցու եկեղեցի** (ռուս.՝ Церковь Сергия Радонежского), ուղղափառ տաճար Ռուսաստանի Ռոստովի մարզի Նովոչերկասկ քաղաքում, ենթարկվում է Նովոչերկասկի գործակալությանը։

Պատմություն
-----------

Նովոչերկասկի սինթետիկ իրերի գործարանի աշխատանքային կոլեկտիվի 1999 թվականի մարտի 10-ի համաժողովում որոշում է ընդունվել գործարանամերձ տարածքում գտնվող քաղաքացիական պաշտպանության անավարտ շինությունները վերակառուցել Ռուս Ուղղափառ եկեղեցու տաճարի՝ նրա նկուղային մասում կառուցելով հակառադիացիոն թաքստոց։ Նույն թվականի հունիսի 3-ին ստեղծվել է հոգաբարձուների խորհուրդ, իսկ տաճարի շինարարության պատասխանատու նշանակվել է քահանա Եվգենի Վալենտինովիչ Մաշտանովը։ 1999 թվականի հունիսի 24-ին Ռոստովի և Նովոչերկասկի արքեպիսկոպոս Պանտելեիմոնի օրհնությամբ տեղի ունեցավ հուշաքարի հիմնարկումը։ Գլխավոր ճարտարապետ Բորիս Ռայչենկովի նախագծով տաճարը ստեղծվել է հնգագմբեթ, նրա հյուսիսային գավթի վերևում՝ երեսունմետրանոց զանգակատուն։

Արդեն շինարարության ընթացքում, 2000 թվականի սկզբից, երբ տարածքը դրա համար դարձավ հարմար, տաճարում սկսեցին կատարվել գովաբանական մաղթանքներ։ 2001 թվականի հունվարի 11-ին օծվել են զանգակատանխաչն ու գմբեթը։ Արարողությունը կատարել է Նովոչերկասկի շրջանի գործակալ ավագ երեց Օլեգ Դոբրինսկին։ Նույն թվականի ապրիլի 10-ին օծվել և տեղադրել են զանգակատան զանգերը, իսկ ապրիլի 17-ին տեղի է ունեցել Սուրբ Համբարձման առաջին աղոթքը։ Հինգ գմբեթների օծումը տեղի է ունեցել 2001 թվականի օգոստոսի 21-ին։ Այն կատարել է Ռոստովի և Նովոչերկասկի արքեպիսկոպոս Պանտելեիմոնը։ Տաճարի առաջին հովիվ 2001 թվականի հոկտեմբերի 10-ին նշանակվել է քահանա Գեորգի Ժիլինը։ 2002 թվականի Սուրբ Զատկի պատարագի նախօրեին եկեղեցում տեղադրվել է ձուլաքարից պատրաստված և նկարազարդված սրբապատկերներով պատկերակալ։ Տաճարի զանգակատանը տեղադրվել է յոթ զանգ։

2015 թվականին տաճարում դեռևս տարվում էին որմնանկարչական աշխատանքները։ Տաճարին կից գործում են կիրակնօրյա դպրոց, ուղղափառ երիտասարդական ակումբ, ձեռագործության և եկեղեցական երգեցողության խմբակներ, աշխատում է գրադարանը։ Սերգի Ռադոնեժցու տաճարի ծխին է ամրագրված Ռուսական բանակի թիվ 42303 զորամասի հոսպիտալի հոգևոր սնուցումը։

*Տաճարի հասցեն՝* 346416, Ռոստովի մարզ, քաղաք Նովոչերկասկ, Խարկովի խճուղի, 10ա։

Ծանոթագրություններ
------------------

1. 1 2  Сергия Радонежского храм г. Новочеркасска
2. ↑  «Протоиерей Маштанов Евгений Валентинович». Արխիվացված է օրիգինալից 2017 թ․ հուլիսի 24-ին. Վերցված է 2017 թ․ հուլիսի 27-ին.
3. ↑  Райченков Б. А.
4. ↑  Храм Преподобного Сергия Радонежского
5. ↑  Храм Преподобного Сергия Радонежского (Новочеркасск)

Արտաքին հղումներ
----------------

* Сайт храма
* Новочеркасск. Церковь Сергия Радонежского.
* Приход храма прп. Сергия Радонежского
Անվան այլ կիրառումների համար տե՛ս՝ Սուրբ Գևորգ եկեղեցի (այլ կիրառումներ)

**Սուրբ Գևորգ եկեղեցի** (ռուս.՝ Церковь Георгия Победоносца), ուղղափառ տաճար ՌԴ Ռոստովի մարզի Կուրնակովկա խուտորում։ Ենթարկվում  է Վոլգոդոնսկի և Սալսկի թեմին, Բելայա Կալիտվաի գործակալություն։ Գտնվում է ավերակ վիճակում, ստեղծվել է նոր ծուխ։ Կոչվում է հռոմեական բանակի զինվոր, քրիստոնեության նահատակ, ամենաշատ մեծարվող սրբերից մեկի` Սուրբ Գևորգի (Սուրբ Գևորգ Զորավար) անունով։

Պատմություն
-----------

Այժմ ավերակներում գտնվող տաճարի հիմքի պատին պահպանվել է այն աղյուսը, որի վրա գրված է տարեթիվը` 1860 թվական։

1931 թվականին եկեղեցին փակվել է, 1932 թվականին այնտեղ կազմակերպվել է ակումբ։ Այնուհետև տաճարի ներսում ստեղծվել է տեղի կոլտնտեսության հացահատիկի պահեստ։ Վանքը վերապրել է Հայրենական մեծ պատերազմը, որից հետո այն նորից ծառայել է որպես հացահատիկի պահեստ։ Ապա քանդվող շենքը լքվել է և բարձիթողի վիճակում մնացել մինչև նոր հազարամյակի սկիզբը։

Ներկայումս տեղի խուտորների բնակիչները հին քարուքանդ տաճարի կողքին կազմակերպել են Սուրբ Գևորգ եկեղեցու նոր ծուխ, որի վանահայրը քահանա Ալեքսանդր Կալաբուխովն է։

Ծանոթագրություններ
------------------

1. ↑  Курнаковка. Церковь Георгия Победоносца.
2. ↑  Курнаковка. Церковь Георгия Победоносца.
3. ↑  Возвращение Георгия Победоносца

Արտաքին հղումներ
----------------

* Տաճարի կայքը
* Приход церкви Святого Георгия (Курнаковка)
* Храмы Волгодонской епархии
* Два храма слободы Большинка и два храма Курнаковки.
Վիկտոր Վասնեցով, «Ձյունանուշիկ», 1899։
**Ձյունանուշ** կամ **Ձյունանուշիկ** (ռուս.՝ Снегурочка), ամանորյա հեքիաթային աղջկա կամ աղջնակի կերպար։ Համարվում է Ձմեռ պապի թոռնուհին և օգնականը։ Ներկայացվում է մերթ փոքրիկ աղջնակի, մերթ երիտասարդ աղջկա կերպարանքով։ Երեխաների կողմից սիրված հեքիաթային կերպարներից է և հաճախ, ամանորյա տոնական հանդիսություններին հանդես է գալիս որպես միջնորդ Ձմեռ պապի և երեխաների միջև։

Մշակույթում
-----------

Առաջին անգամ Ձմեռ պապը և Ձյունանուշը համատեղ հանդես են եկել 1937 թվականին՝ Մոսկվայի Միությունների տանը։

Ըստ ռուսական բանահյուսության, Ձյունանուշը ծնվել կամ առաջացել է ձյունից և կենդանացել։ Ի սկզբանե Ձյունանուշի կերպարը ի հայտ է եկել ռուս ազգագրագետ և բանահավաք Ալեքսանդր Աֆանասևի աշխատություններում, այնուհետև ռուս դրամատուրգ Ալեքսանդր Օստրովսկու «Ձյունանուշը» դրամայում, որի հիման վրա ռուս կոմպոզիտոր Նիկոլայ Ռիմսկի-Կորսակովը ստեղծել է իր հայտնի «Ձյունանուշիկը» օպերան։

Ձյունանուշի կերպարը իր արտացոլումն է գտել նաև խորհրդային և ռուսական բազմաթիվ մուլտֆիլմերում և գեղարվեստական կինոնկարներում։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Душечкина 2003

Արտաքին հղումներ
----------------

* *Snowflake*
* «Снегурочка. Аудиосказка с текстом» (ռուսերեն). Сказка, рассказанная на ночь. Արխիվացված օրիգինալից 2012 թ․ փետրվարի 20-ին. Վերցված է 2011 թ․ դեկտեմբերի 1-ին.
* Официальный сайт Костромской Снегурочки
* Святая Люсия - западноевропейская сестра Снегурочки Արխիվացված 2015-04-03 Wayback Machine

Գրականություն
-------------

* *Афанасьев А. Н.* Поэтические воззрения славян на природу. — М.: Индрик, 1994. — Т. 2. — 784 с. — ISBN 5-85759-011-6
* *Душечкина Е. В.* Дед Мороз и Снегурочка // *Отечественные записки* : журнал. —М. 2003. — № 1.
* *Душечкина Е. В.* Три века русской ёлки // *Наука и жизнь* : журнал. — 2008. — № 1.

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | ՌԻԱ տեղեկանք |

 |
**Բժիշկ Վերան** (ռուս.՝ Доктор Вера), 1967 թվականին խորհրդային գեղարվեստական ֆիլմ, որ նկարահանել է ռեժիսոր Դամիր Վյատիչ-Բերեժնիխը սեփական սցենարով, որ գրվել է Բորիս Պոլևոյի համանուն վիպակի հիման վրա։ Ֆիլմը, որի պրեմիերան կայացել է 1968 թվականի մարտին, եղել է ԽՍՀՄ կինովարձույթի առաջատարներից մեկը։

Սյուժե
------

Ֆիլմը գործողությունները ծավալվում են Հայրենական մեծ պատերազմի տարիներին։ Ֆիլմի հերոսուհին՝ երիտասարդ վիրաբույժ Վերա Տրեշնիկովան, դժվար ճակատագրի տեր կին է, որ խորհրդային վիրավոր զինվորների հետ կանգ է առնում օկուպացված քաղաքի հոսպիտալում, որը չէին հասցրել տարհանել։

Բազմաթիվ կյանքեր փրկելու համար Վերան համաձայնում է դառնալ քաղաքացիական անձանց համար գերմանական հոսպիտալի պետ և մասնակցում է ընդհատակյա պայքարին ընդդեմ օկուպանտների։

Երկար ամիսների ընթացքում Վերան, փրկելով վիրավորներին, վարում է վտանգավոր մենամարտ գեստապոյի և օկուպացիոն իշխանությունների դեմ, ապրում երկակի կյանքով՝ միաժամանակ չնսեմացնելով խորհրդային մարդու պատիվն ու արժանապատվությունը։ Բժիշկ Վերան դիմում է ամեն ինչի իր հոսպիտալի վիրավորներին փրկելու համար, նա նույնիսկ բացում է ապաքինվող վերքերը, որ գերմանացիները տեսնեն թարմ կարերը։

Խորհրդային զորքերի կողմից քաղաքի ազատագրումից հետո բժիշկ Վերան, որ պատերազմից առաջ բռնաճնշումների ենթարկվածի կին էր, սկսում է կասկածվել գերմանացիների հետ համագործակցելու մեջ։ Սկսվում է հետաքննություն։

Դերերում
--------

* Իրինա Տարկովսկայա (Ռաուշ) – *Վերա Տրեշնիկովա, բժիշկ*
* Նինել Միշկովա – *դերասանուհի Կիրա Լանսկայա*
* Գեորգի Ժժենով – *Սուխոխլեբով*
* Նիկոլայ Կրյուչկով – *Նասեդկին*
* Վիկտոր Կորշունով – *Մուդրիկ*
* Կլարինա Ֆրոլովա-Վորոնցովա – *մորաքույր Վենյա*
* Արտյոմ Ինոզեմցև – *քննիչ*
* Ալեքսանդր Շիրշով – *Պավել Պետրովիչ*
* Անատոլի Լարիոնով – *Վինոկուրով*
* Ալեքսանդր Կիրիլով – *ֆոն Շոնենբերգ*
* Յուրի Կիրեև – *Կիրպաչ*
* Վիկտոր Ուրալսկի – *լեյտենանտ*
* Թոմաս Վայսետա – *գերմանացի պարետ Կիրխներ*
* Գերման Կաչին – *ոստիկան*
* Աննա Զարժիցկայա – Նասեդկինի կինը
* Սվետլանա Խարիտոնովա – *քաղաքացուհի*
* Ալեքսանդրա Դանիլովա – *կին*
* Վալերի Նոսիկ
* Պյոտր Լյուբեշկին – *Վասիլի*
* Նինա Ագապովա – *կալանավորված*
* Գրիգորի Միխայլով – *«Կոմիսար»*
* Բորիս Բիտյուկով – *էպիզոդ*
* Լեոնիդ Պիրոգով – *էպիզոդ*
* Ալեքսանդր Վոևոդին – *էպիզոդ*
* Իվան Կոսիխ – *էպիզոդ*
* Գերման Պոլոսկով – *էպիզոդ*
* Միխայիլ Պտաշուկ – *էպիզոդ*

Ծանոթագրություններ
------------------

1. ↑  «Բժիշկ Վերան»(անգլ.) ֆիլմը Internet Movie Database կայքում
2. ↑  «Բժիշկ Վերան» ֆիլմը kino-teatr.ru կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · ČSFD · Internet Movie Database |

 |
**Կոսովոյի ազգային տարազ**, Կոսովոյի ազգաբնակչության ազգային հագուստ, որի ավանդույթները գալիս են դեռևս Իլիրիայի դարաշրջանից։
Հագուստը ժամանակին համընթաց կրել է որոշակի փոփոխություններ, սակայն իլիրիական հիմքը հիմնականում պահպանվել է։ Նյութերը և ավանդական ձևերը, որոնցով այս հագուստը պատրաստվել է պատմության ընթացքում, առանձնապես չի փոխվել։ Հագուստի ստեղծման համար կիրառվող գործիքը կոսովերեն կոչվում են *vegjë* կամ *vek*, որը ջուլհակի հաստոց է: Տարազային համալիրում ամենախրհրդանշականը կարմիր գույնն է։

Պատմություն
-----------

Traditional «Պոդգուրի» տղամարդու հագուստ, որը բնութագրվում է «մարհամայով», քանի որ նա կրում է ավանդական «Լահուտա» գործիքը
Կանացի «Պոդգուր» հագուստ, որը բնութագրվում է թագի ժանյակով
Ալբանական ավանդական տարազների 140 տեսակների մեջ *Պոդգուրը* (*Veshja e Podgurit*) տարբերվում է իր բազմազանությամբ և ազդեցություն է թողնում մնացած բոլոր տարածաշրջաններում։ Այս տարազը պատկանել է Իլիրիայի և Ալբանիայի շրջանների ազգաբնակչության մեծամասնությանը։ Հագուստի իրերը բաղկացած են տղամարդկանց և կանանց վերնաշապիկներից, որոնք լայն թեւքերով են, կոճկված նեղ օձիքով և տղամարդկանց ավանդական սպիտակ գլխարկից, որը կոչվում է *պլիս*, հագել են կաշվե *մոկասիններ* կամ *օպինգա*: Ըստ Պրիշտինայի թանգարանի հնագետների՝ Պոդգուրի հագուստը թվագրվում է մ.թ.ա 5-րդ և 4-րդ դարերով: Սակայն այս տարազի վերափոխումները տեղի են ունեցել տարբեր սոցիալական և մշակութային իրավիճակների, տեխնիկական գյուտերի, ինչպես նաև էթնիկ խմբերի միջև տարբեր փոխանակումների պատճառով: Դաշտային հետազոտություններից զեկուցվել է, որ 19-րդ դարում և 20-րդ դարի առաջին երկու տասնամյակներում կանացի հագուստը կրել է մորֆոլոգիական փոփոխություններ: 19-րդ դարում կանայք մազերը հյուսում էին: Նրանք նաև կրում էին կարմիր կիսագնդաձև գլխարկներ, որոնք զարդարված էին մանր ոսկեդրամներով։ Գլխարկի պսակի շուրջը կիպ ժանյակ էին կապում, որը 60 սմ երկարություն ուներ։ Կապվում էր այնպես, որ նրանց մազերը չերևան։

Գրականություն
-------------

* Halimi-Statovci, Drita (2009). Veshjet Shqiptare të Kosovës. Pristina: Instituti Albanologjik i Prishtinës. ISBN 9789951411844.
* Xhemaj, Ukë Dr. (2003). Etnokultura shqiptare në Podgur. Pristina: Instituti Albanologjik i Prishtinës.

Ծանոթագրություններ
------------------

1. 1 2  Halimi-Statovci, p. 81.
2. 1 2  Xhemaj, p. 139.
3. ↑  Xhemaj, p. 141.
**Վիտյա Չերևիչկինի անվան մանկական զբոսայգի** (ռուս.՝ Детский парк имени Вити Черевичкина), Ռուսաստանի Դոնի Ռոստով քաղաքի զբոսայգիներից մեկը։ Միակ մանկական զբոսայգին քաղաքում։ Գտնվում է քաղաքի կենտրոնում, առափից ոչ հեռու, Խորհրդային փողոցում։

Պատմություն և գործունեություն
-----------------------------

Ալեքսանդրի զբոսայգին մինչև հեղափոխությունը
Ալեքսանդրի սյունը
Զբոսայգին հիմնադրվել է 1880 թվականին։ Նրա պատմական անունը` Ալեքսանդրի զբոսայգի, ընդունվել է Նոր Նախիջևանի քաղաքային դումայի որոշմամբ ի պատիվ *«Նրա Կայսերական Մեծություն Օգոստոսափառ Միապետ Կայսր Ալեքսանդր II-ի գահակալության 25-ամյակի փառահեղ օրվա»*։ 1894 թվականին այստեղ տեղադրվել է Ալեքսանդրի սյունը`Սանկտ Պետերբուրգի Ալեքսանդրի սյան (ստեղծված իտալացի ճարտարապետ Տոնետտիի կողմից` Նիկոլայ Դուրբախի նախագծով) 11-մետրանոց պատճենը։ 1994 թվականին գրանիտե պատճենին վերադարձվել են խորհրդային տարիներին հեռացված հուշատախտակները և սյունը պսակող երկգլխանի արծիվը։ Ներկայումս սյունն ունի մշակութային ժառանգության տեղական նշանակության օբյեկտի կարգավիճակ։

1936 թվականից զբոսայգին կոչվել է «Պիոներների և դպրոցականների մանկական զբոսայգի»։ Այնտեղ եղել են կամրջակներով ջրանցք և մեծ բեմ ներկայացումների համար։ 1965 թվականից զբոսայգին կոչվում է գերմանական զավթիչների կողմից սպանված ռոստովցի դեռահաս Վիտյա Չերևիչկինի (1925-1941) անունով։ Ավելի վաղ, 1961 թվականին, զբոսայգում տեղադրվել է նրա կիսանդրին, որի հեղինակը ռոստովահայ քանդակագործ Նիկոլայ Վահանի Ավետիքովն է։

Վիտյա Չերևիչկինի անվան մանկական զբոսայգին միակ մանկական զբոսայգին է ոչ միայն Դոնի Ռոստովում, այլև Ռոստովի մարզում։ Նախատեսված է նախադպրոցական և դպրոցական տարիքի երեխաների համար։ Այստեղ գտնվում են զվարճանքների մանկական ավանը, մանկական բատուտը, ջրաշխարհը և նրան կից «Շխունա» մանկական խաղային համալիրը։ Քաղաքի նորապսակները երջանկության համար սկսել են զբոսայգու անցումային կամրջակին կախել կողպեքներ, ինչի շնորհիվ այն ստացել է նոր անվանում` «Սիրո և երջանկության կամրջակ»։

2000 թվականին Դոնի Ռոստովի մշակույթի վարչության աջակցությամբ իրականացվել է զբոսայգու վերակառուցումը. տեղադրվել են մանկական նոր խաղահրապարակներ, իրականացվել է զբոսայգու լուսավորման նախագիծը, նրա ճեմուղիները սալարկվել են։

Ծանոթագրություններ
------------------

1. ↑  «Парк им. Вити Черевичкина». Արխիվացված է օրիգինալից 2018 թ․ օգոստոսի 2-ին. Վերցված է 2017 թ․ ապրիլի 18-ին.
2. ↑  Детский парк имени Вити Черевичкина
3. 1 2 3  «Детский парк им. Вити Черевичкина». Արխիվացված է օրիգինալից 2018 թ․ հուլիսի 22-ին. Վերցված է 2017 թ․ ապրիլի 18-ին.

Արտաքին հղումներ
----------------

* Детский парк имени Вити Черевичкина
* История и легенды Ростова: от Александровского сада до парка им. Արխիվացված 2017-04-12 Wayback Machine Вити Черевичкина Արխիվացված 2017-04-12 Wayback Machine
* www.360cities.net/image/cherevichkin Панорама парка